Beretningen om kong Keret

Beretningen om kong Keret, også kjent som Kirtas epos, er en tekst fra Ugarit som skildrer sagnkongen Keret (eller Kirta) og hans forhandlinger med gudene El og Baal for å hindre at Kerets ætt dør ut med ham. Etter at Kerets sju koner har dødd en eller en, sier El (som muligens er Kerets far) at Keret må ofre til Baal for å få hjelp og råd. Keret oppfordres til å gå til krig mot Udmu, og vinne kongsdatteren der, Hurray. De får åtte barn. Underveis besøker han et tempel og ofrer til Athtartu. Når han glemmer løftene han har gitt gudinnen, rammes han av sykdom. Konflikter om arvefølgen etter Keret, og gudenes inngripen i denne, er også et motiv.Kilde er Jens Braarvigs innledning i Baal, gudenes konge i Ugarit, 2008

Høyguden El åpenbarer seg for kong Keret i en drøm og lover ham en sønn som skal sikre dynastiet hans med ordene: «...den unge kvinnen [almá]  du tar inn i ditt hoff, skal føde din sønn Jassib. Han skal drikke melk hos Athirat [Els kone] og die hos jomfruen Anat [krigsgudinnen]. Han skal være gudenes diebarn.»» Dette minner om Jes 7,14 som også varsler at et barn skal bli «født av en ung kvinne», almá, senere feilaktig oversatt som «født av en jomfru», enda det hebraiske ordet for «jomfru» var betultá.Magnar Kartveit (red.): Det gamle testamentet, Samlaget, Oslo 2007, ISBN 978-82-521-6290-5 (s. 278)

Teksten dateres til sen bronsealder, 1500-1200 f.Kr. og ble funnet på tre leirtavler med ugarittisk skrift under utgravninger foretatt av franske arkeologer i Ras Shamra i 1930-31.Watson og Wyatt: Handbook of Ugaritic Studies, ISBN 978-90-04-10988-9 Den er utgitt på norsk i antologien Baal, gudenes konge i Ugarit, 2008.

 Referanser 

Kategori:Mesopotamisk mytologi
Kategori:Bokserien Verdens hellige skrifter